Μαρτσέλο Λίπι

Ο Μαρτσέλο Λίπι (ιταλ.: Marcello Lippi, 12 Απριλίου 1948) είναι Ιταλός πρώην ποδοσφαιριστής και νυν προπονητής, ο οποίος προπονεί την εθνική ομάδα της Κίνας. Ήταν προπονητής της εθνικής ομάδας της Ιταλίας από τις 16 Ιουλίου 2004 μέχρι τις 12 Ιουλίου 2006 και οδήγησε την Ιταλία στην κατάκτηση του Παγκοσμίου Κυπέλλου του 2006. Ξαναορίστηκε προπονητής της εθνικής ομάδας το 2008, αλλά μετά την κακή απόδοση της Ιταλίας στο Παγκόσμιο Κύπελλο το 2010 αντικαταστάθηκε από τον Τσεζάρε Πραντέλι.

Ως ποδοσφαιριστής αγωνίστηκε στη θέση του λίμπερο με τη Σαμπντόρια για δέκα χρόνια και έπειτα με την Πιστοϊέζε και τη Λουκέζε. Ως προπονητής έχει προπονήσει την Αταλάντα, τη Νάπολι, τη Γιουβέντους, την Ίντερ και την Κουανγκτσόου Έβεργκραντ σε επίπεδο συλλόγων.

Ο Λίπι θεωρείται ένας από τους καλύτερους και πιο επιτυχημένους προπονητές ποδοσφαίρου στην ιστορία και το 2007, οι The Times τον χαρακτήρισαν ένα από τους 50 καλύτερους προπονητές όλων των εποχών. Κατά τη διάρκεια της καριέρας του έχει κερδίσει ένα παγκόσμιο κύπελλο, πέντε πρωταθλήματα Ιταλίας, τρία πρωταθλήματα Κίνας, ένα Κόπα Ιτάλια, ένα Κύπελλο Κίνας, τέσσερα Σούπερκαπ Ιταλίας, ένα Τσάμπιονς Λιγκ, ένα Τσάμπιονς Λιγκ Ασίας, ένα Σούπερ Καπ Ευρώπης και ένα Διηπειρωτικό Κύπελλο. Προς το παρόν είναι ο μόνος προπονητής που έχει κερδίσει τόσο Τσάμπιονς Λιγκ Ευρώπης όσο και Τσάμπιονς Λιγκ Ασίας.

 Παραπομπές 

Εξωτερικοί σύνδεσμοι

Κατηγορία:Ιταλοί ποδοσφαιριστές
Κατηγορία:Ιταλοί προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές ΑΚ Πιστοϊέζε 1921
Κατηγορία:Ποδοσφαιριστές ΑΣ Λουκέζε Λιμπερτάς 1905
Κατηγορία:Προπονητές ποδοσφαίρου Αταλάντα ΜΚ
Κατηγορία:Προπονητές ποδοσφαίρου ΣΣΚ Νάπολι
Κατηγορία:Προπονητές ποδοσφαίρου Γιουβέντους
Κατηγορία:Προπονητές ποδοσφαίρου Ίντερ
Κατηγορία:Προπονητές ποδοσφαίρου Εθνικής Ιταλίας
Κατηγορία:Προπονητές ποδοσφαίρου Εθνικής Κίνας
Κατηγορία:Προπονητές ποδοσφαίρου Παγκοσμίου Κυπέλλου 2010
Κατηγορία:Προπονητές νικητές ΟΥΕΦΑ Τσάμπιονς Λιγκ
Κατηγορία:Προπονητές νικητές Παγκοσμίου Κυπέλλου FIFA
Κατηγορία:Προπονητές ποδοσφαίρου Σέριε Α
Κατηγορία:Προπονητές ποδοσφαίρου Παγκοσμίου Κυπέλλου 2006